CELEX: 32010D0116
Language: mt
Date: 2010-02-24 00:00:00
Title: 2010/116/: Deċiżjoni tal-Kummissjoni tal- 24 ta’ Frar 2010 li twaqqaf il-proċeduri tal-antidumping fir-rigward ta’ importazzjonijiet ta’ ċerti mekkaniżmi tal-fajls bl-anelli li joriġinaw fit-Tajlandja

25.2.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 48/17
            
         DEĊIŻJONI TAL-KUMMISSJONI
   tal-24 ta’ Frar 2010
   li twaqqaf il-proċeduri tal-antidumping fir-rigward ta’ importazzjonijiet ta’ ċerti mekkaniżmi tal-fajls bl-anelli li joriġinaw fit-Tajlandja
   (2010/116/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kummissjoni (KE) Nru 1225/2009 tat-30 ta’ Novembru 2009 dwar il-protezzjoni kontra l-importazzjonijiet ta’ dumping minn pajjiżi mhux membri tal-Komunità Ewropea (1), u b’mod partikolari l-Artikolu 9 tiegħu,
   Wara li kkonsultat lill-Kumitat Konsultattiv,
   Billi:
   A.   PROĊEDURA
   
   
               (1)
            
            
               Fil-11 ta’ Novembru 2008, il-Kummissjoni rċeviet ilment rigward l-allegazzjoni ta’ dumping inġurjuż minn importazzjonijiet ta’ ċerti mekkaniżmi tal-fajls bl-anelli li joriġinaw fit-Tajlandja.
            
         
               (2)
            
            
               L-ilment tressaq minn produttur li ġej mill-Unjoni, Ring Alliance Ringbuchtechnik GmbH, li tirrappreżenta parti kbira, f’dan il-każ akar minn 50 % tal-produzzjoni kollha tal-Unjoni ta’ ċerti mekkaniżmi tal-fajls bl-anelli skont l-Artikolu 4(1) u 5(4) tar-Regolament tal-Kunsill (KE) Nru 384/96 (2) (“ir-Regolament bażiku”).
            
         
               (3)
            
            
               L-ilment kien fih evidenza prima facie tal-eżistenza ta’ dumping u ta’ ħsara materjali li rriżultat minnu, li tqieset biżżejjed biex ikun iġġustifikat il-bidu ta’ proċediment tal-antidumping.
            
         
               (4)
            
            
               Il-Kummissjoni, wara konsultazzjoni, b’avviż ippubblikat f’Il-Ġurnal Uffiċjali tal-Unjoni Ewropea
                   (3), tat bidu għal proċediment tal-antidumping fir-rigward tal-importazzjonijiet ġol-Unjoni Ewropea ta’ ċerti mekkaniżmi tal-fajls bl-anelli, attwalment ikklassifikati fi ħdan il-Kodiċi NM ex 8305 10 00 u li joriġinaw fit-Tajlandja.
            
         
               (5)
            
            
               Il-Kummissjoni bagħtet kwestjonarji lill-indusrija tal-Unjoni u lil kwalunkwe assoċjazzjoni ta’ produtturi magħrufa fl-Unjoni Ewropea, lill-esportaturi/produtturi fit-Tajlandja, lil kwalunkwe assoċjazzjoni ta’ esportaturi/produtturi, lill-imporaturi, lil kwalunwe assoċjazzoni ta’ importaturi, u lill-awtoritajiet tal-pajjiż ta’ esportazzjoni kkonċernat. Il-partijiet interessati ngħataw l-opportunità li jagħmlu l-fehmiet tagħhom magħrufa bil-miktub u li jitolbu smigħ fil-limitu taż-żmien stabbilit fl-avviż tat-tnedija.
            
         
               (6)
            
            
               Meta titqies il-ħtieġa li ċerti aspetti tal-investigazzjoni jiġu investigati ulterjorment, kien deċiż li l-investigazzjoni titkompla mingħajr l-impożizzjoni ta’ miżuri provviżorji. Fis-16 ta’ Settembru 2009, il-partijiet interessati kienu mogħtija dokument ta’ informazzjoni li kien jinkludi fid-dettal is-sejbiet preliminari f’dak l-istadju tal-investigazzjoni u li stieden lill-partijiet biex jikkummentaw fuq dawk is-sejbiet.
            
         B.   IRTIRAR TAL-ILMENT U TWAQQIF TAL-PROĊEDIMENT
   
   
               (7)
            
            
               B’ittra tat-18 ta’ Diċembru 2009 lill-Kummissjoni, Ring Alliance Ringbuchtechnik GmbH formalment irtirat l-ilment tagħha.
            
         
               (8)
            
            
               Skont l-Artikolu 9(1) tar-Regolament bażiku, il-proċediment jista’ jintemm meta jiġi rtirat l-ilment, sakemm tali tmiem ma jmurx kontra l-interess tal-Unjoni.
            
         
               (9)
            
            
               Il-Kummissjoni qieset li l-proċediment attwali għandu jitwaqqaf peress li l-investigazzjoni ma sabet ebda fatt li juri li tali tmiem ma jkunx fl-interess tal-Unjoni. Il-partijiet interessati ġew infurmati b’dan u ngħataw l-opportunità li jikkummentaw. Ma tressqu ebda kummenti li jindikaw li tali tmiem ma jkunx fl-interess tal-Unjoni.
            
         
               (10)
            
            
               Il-Kummissjoni għaldaqsant tikkonkludi li l-proċediment tal-antidumping fir-rigward tal-importazzjonijiet ġol-Unjoni Ewropea ta’ ċerti mekkaniżmi tal-fajls bl-anelli li joriġinaw fit-Tajlandja għandu jintemm,
            
         ADOTTAT DIN ID-DEĊIŻJONI:
   Artikolu 1
   Il-proċediment tal-anti-dumping fir-rigward tal-importazzjonijiet ta’ ċerti mekkaniżmi tal-fajls bl-anelli, attwalment ikklassifikat fi ħdan il-Kodiċi NM ex 8305 10 00 u li joriġinaw fit-Tajlandja, huwa hawnhekk mitmum.
   Artikolu 2
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   
      Magħmul fi Brussell l-24 ta’ Frar 2010.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 343, 22.12.2009, p. 51.
   
      (2)  ĠU L 56, 6.3.1996, p. 1.
   
      (3)  ĠU C 322, 17.12.2008, p. 13.